Пасля акцыі быў затрыманы і другі ўдзельнік інцыдэнту з Навіцкім — актывіст КХП—БНФ Уладзімір Юхо. “Пасля акцыі мы панеслі дрэўкі ад сцягоў назад да камвольнага камбінату, бо там стаяла машына аднаго з сябраў партыі. Калі мы ўжо былі каля да машыны, да нас падышлі супрацоўнікі міліцыі ў цывільным. Яны паказалі дакументы Беленькаму . Гэтыя “дакументы былі звычайнай карткай без прозвішча і звання. Пасля гэтага яны павялі спадара Юхо ў нейкую машыну, — распавёў адзін з відавочцаў здарэння Алесь Кургановіч. Лёс затрыманых дагэтуль не высветлены.